Батбаян
Ба̀тбаян (Големият Баян или Боян; също Бат Бай или Бат Боян) от рода Дуло е последният владетел на Велика България.

Повечето историци отъждествяват Батбаян с Безмер от „Именника на българските ханове“. Счита се, че е най-големият от петимата синове на хан Кубрат.

По време на управлението на Кубрат, Батбаян, като най-голям негов син, е начело на бащиното си племе – това на утигурите. Другите синове на Кубрат управляват останалите две основни прабългарски племена – Котраг управлява кутригурите (котраги), а Аспарух – оногурите – най-голямото племе. След смъртта на баща си Батбаян застава начело на племенното обединение. През 668 година Велика България попада под хазарска зависимост и прекратява съществуването си.

Източници 
 „Заповіт Кубрата“ „Завет Кубрата“, документалният филм, Украйна
 Голяма книга на българските владетели стр. 13 – Станчо Пенчев, 2014

Източници 

Стара Велика България
Прабългари